Månedsbrev fra Trollstua.

Da var oktober over og vi har hatt en veldig fin måned sammen. Denne høsten har vi hatt formingsaktiviteter og sanger knyttet til årstiden. Vi har blandet farger, malt, tegnet og laget høstbilder. Vi har samlet blader både i barnehage og på tur. Rammeplanen sier at gjennom arbeid med kunst, kultur og kreativitet skal barna ta i bruk fantasi, kreativ tenkning og skaperglede.

 I oktober har vi jobbet mye med vennskap og følelser. Vi har hatt mange gode samtaler om hva venner er. Vi har snakket om det og ta vare på hverandre, glede hverandre og ulike måter og løse konflikter på, slik at vi unngår uvennskap og at noen blir lei seg. Vi har også snakket om at barna vil oppleve at det ikke alltid blir som de vil, og at alle må få delta når leken skal bestemmes. Vi kan ikke beskytte barna mot alle negative opplevelser, men vi kan gi dem gode redskaper til og håndtere disse opplevelsene. Styrke selvfølelsen, tryggheten og ikke minst evnen til og snakke med andre om negative opplevelser. Vi kommer til å snakke om dette til barna hver dag i samlingsstund.

Vi har vært på ulike turer i nærområdet. Vi var i Gosen skogen, på tur til klatreparken, Sørmarka og de skumle trollene. Vi grillet fiskekaker, ostesmørbrød og drakk varm kakao. Det var gøy å ha høstbingo i skogen også. Vi har vært så heldig med det fine været, til tross for en høstmåned.

Superklubben startet 12.10. 22. Da bakte de boller og småkaker som Superklubben solgt på FN-dagen. Vi telte penger og skal til byen for å sende pengene til Indiaforeningen. Byturen skal også handle om å bli litt mer kjent med byen vår. Vi besøker vågen, fisketorget, domkirke, gamle Stavanger og Valbergtårnet.

 I november starter vi med fellesopplegg sang, dans og ringleker. Da møtes vi på tvers av avdelingene, besøker hverandre og samles til avslutning ute på den store plenen. Når vi synger og danser sammen blir vi mer kjent med både voksne og barn i hele barnehagen.

HUSK: PLANLEGGIGSDAGENE 17 og 18 NOVEMBER. DA ER BARNEHAGEN STENGT!!!!

**Det er fint hvis dere hjelper oss å holde orden i hyllene til barna og ser over av og til om de har nok skiftetøy☺ På forhånd takk!**

**Mvh Trollstua.**